Jaurykla

Jaurykla – upelis Lietuvoje, Kretingos rajone; Akmenos kairysis intakas. Prasideda į šiaurės vakarus nuo Raguviškių. Teka į vakarus dirbamais laukais, Žalgirio miško šiauriniu pakraščiu (vaga sureguliuota). Žemupyje teka per Kretingos pietinius pakraščius. Įteka į Akmeną 30,4 km nuo jos žiočiųLietuvos upės: B. Gailiušis, J. Jablonskis, M Kovalenkovienė, Kaunas, Lietuvos energetikos institutas, 2001, str. 618, prie Mėguvos gatvės.

Prie Jauryklos yra Laumalės, Dupulčiai, Kluonaliai, Kretinga. Kretingoje įrengtas 10 ha Jauryklos upės parkas, kuriame įrengta 3 km sveikatingumo ir edukacinių takų su mediniais tilteliais ir lieptais, 5 kraštovaizdžio apžvalgos aikštelės, kelios vaikų žaidimo aikštelės, sportavimo įranga.Aurelija Jašinskienė. Jauryklos parkas Kretingoje pamirštą upelį pavertė mylima erdve. 2020-06-29, 15min.lt (tikrinta 2022-09-14).

 Etimologija 

Upėvardis kildinamas iš žodžio jaura („šlapia, sunki, nederlinga dirva, šaltažemis, klampynė“).

 Šaltiniai 

Kategorija:Kretingos rajono upės